Roler
Bolo mi tak ze siedym lot, jak moja ciotka (nojmlodszo siostra od moji Mamy) smykala mie bele kaj na szpacyry, abo po miescie, po sklepach, do swoich kamratkow, abo blank normalnie na lody. Ciotka bola do mie dobro, przola mi, ale niy ciyrpiala, jak jaki bajtel bol frech. Toz staralach sie dycki byc niyfrechowno, coby mie niy sprzezywala, bo sie to niy oplaciolo. Jo rada laziolach z ciotkom po sklepach, bo dycki dostalach od nij lizoka, rolka dropsa, abo tytka jakich bombonow czy tyz tytka pufraisu. Spominom se tak, jak roz prziszla coby mie wzionsc na szpacyr. Mama oblykla mi czysty klajdzik, fajno zopaska co mi uszola drugo ciotka, kero bola szwoczka, zoki i zandalki na szlapki, a wlosy spionla mi srogom szlajfkom. Jo sie uparlach coby wzionsc roler. Ciotka obiecala Mamie , ze bydzie dowac pozor, coby mi sie nic niy stalo, no i my poszly. Przodzi poszly my do parku wele kosciola, tam sie trocha pokrynciolach na karasolu i pohustalach na hustawkach. Potym poszly my do miasta na zakupy do gyszeftu, bo ciotka cosik tam potrzebowala, a na koniec do lodziarnie, kaj dostalach srogo porcyjo lodow. Jak my juz szly nazod do dom, to ciotka ujrzala fotografa, kery stol na takim wielgim placu kole kosciola i knipsowol kozdego, kto chciol. Moja ciotka nigdy niy przepasowala takij okazji i tym razym tyz dala sie knipsnonc do kupy zy mnom i z rolerym. No to bolo na ostatni driker, bo minuta potym juz bych niy mogla dac se zrobic obrozka. Jada se tak na tym moim rolerze i niy spojrzalach na chodnik, w kerym bola wielgo dziura. No i stalo sie to, co musialo sie stac: szczelolach do kupy z rolerym na kamynie. A ze niy chcialach puscic rolera z ronk, toz przejechalach gymbom i kolanami po chodniku. Roler niy miol ani jednego kracera. Za to jo mialach lico, czolo, lokec i oba kolana zdropane do krwi. Moj klajdzik tyz uciyrpiol, bo zrobiola sie dziura na rynkowie, a zopaska bola zmazano i urwol sie zaum na dole. Szlajfa we wlosach utrzimala sie bez szkody:-) Spominom, ze trocha sie rozbeczalach, ale ciotka mie przitulola, taszyntuchym otarla gymba i…dostalach dodatkowo kulka loda.
Poszly my do dom trocha ze strachym, bo przeca ciotka obiecala Mamie, ze bydzie na mie dowac pozor. Ale Mama wcale sie niy gorszola, yno zarozki mie umola, jodym pomazala wszystke uszkodzone sztele na moim ciele, kaj trza bolo to przilepiola flaster, no i przeblykla mie w czyste szatki. Pedziala, ze nojwazniejsze, ize mie sie nic powaznego niy stalo, zaum sie prziszyje, dziura w klajdziku tyz, a wszystko sie wypiere. Jeszcze mie pozalowala i przitulola. Tako bola moja ukochano Mama!
Barbara Matusiewicz
tso_Latn szl_Latn szl_Latn sot_Latn